เรื่องร้องเรียน (คลอง,ถนน,สะพาน,ทางเท้า,จราจร) วันที่ 2022-07-27 07:07:33 — แขวงบางชัน เขตคลองสามวา กรุงเทพมหานคร
เรียน ท่านผู้ว่าชัชชาติที่เคารพ
          เมื่อสักครู่ที่ผ่านมาได้นั่งรถผ่านจุดกลับรถหน้าห้าง JAS Green Village คู้บอน  เขตคลองสามวา  ได้เจอภาพหวาดเสียว เห็นรถเข็นพ่อค้าเข็นข้ามถนนคู้บอนด้วยความหวาดเสียว ทั้งๆที่ช่วงเวลานี้ไม่ใช่ชั่วโมงเร่งด่วน แต่รถวิ่งเยอะ วิ่งเร็ว ประชาชนบนถนนคู้บอนและถนนเลียบคลองสองต้องหวาดเสียว เสี่ยงตายกับการข้ามถนนเป็นอย่างมาก  อยากให้ผู้ว่าชัชชาติสละเวลามาดูการจราจรในชั่วโมงเร่งด่วนของถนนคู้บอน ถนนเลียบคลองสอง ถนนพระยาสุเรนทร์  ถนนหทัยราษฎร์ ว่าทำไม ชาวบ้านเขตคลองสามวาถึงอยากได้สะพานลอยคนข้ามและไฟจราจร ก่อนหน้านี้เคยร้องเรียนผ่านระบบ Traffy Fondue แต่ได้รับการตอบกลับว่า ติดระเบียบเรื่ิองความกว้างของฟุตบาทของถนนเส้นนี้ที่กว้างเพียง 2.5 เมตร แต่ระเบียบกลับไประบุว่า ฟุตบาทต้องกว้าง 4  เมตร ถึงสร้างสะพานลอยได้  ผมเรียนตามตรงว่า ระเบียบนี้เลวร้ายมาก ไม่ตอบโจทย์การแก้ไขปัญหาที่เกิดขึ้นในแต่ละท้องที่  ผมอยากให้ผู้ว่าชัชชาติสละเวลาสักวันมาวิ่งหรือตรวจงานในพื้นที่เขตคลองสามวาในวันทำการด้วย ถ้าหากได้ไปตรวจงานหรือประชุมที่สำนักงานเขตคลองสามวาในวันทำการ รบกวนถามผู้สูงอายุทั้งหลายที่ประสบความยากลำบากในการข้ามถนนหน้าสำนักงานเขตคลองสามวาและข้ามถนนในชีวิตประจำวันว่ายากเย็นแค่ไหน ซึ่งคนกลุ่มนี้มีปัญหามาก แต่ไม่ยอมร้องเรียนลงระบบ Traffy Fondue อ้างแต่ว่า ร้องเรียนไป  ทางเขตคลองสามวาก็ไม่ใส่ใจ  ต้องไปเชิญผู้ว่าชัชชาติมาหน้างานเท่านั้น ซึ่งในทางปฏิบัติ ผู้ว่ามีร่างเดียว ไม่สามารถแบ่งร่างได้ แล้วผู้สูงวัยเขตคลองสามวาเป็นผู้ได้รับผลกระทบและความเดือดร้อนกับการข้ามถนนมากที่สุด แต่ไม่ยอมร้องเรียนผ่านระบบ Traffy Fondue แล้วทางสำนักงานเขตคลองสามวาจะนำข้อมูลไปเสนอผู้ว่าชัชชาติอย่างไร ก่อนหน้านี้ ผมเคยได้รับความเดือดร้อนกับการที่ป้ามหาภัยแถวซวอยคู้บอน 30-32  มาขอให้ผมพาข้ามถนน พอผมพาข้ามถนนได้ กลับมาหาว่า ผมขายาว เดินไว สร้างความโมโหเป็นอันมาก อยากจะส่งป้ามหาภัยคนนั้นไปลงนรก นางป้าตัวนั้นมันตอกหน้าผมว่า ถ้ามีสะพานลอยคงไม่ลำบาก ผมให้นางไปร้องเรียนในระบบ Traffy Fondue  แต่นางกลับแสดงความใหญ่โตว่าจะไปลากผู้ว่าชัชชาติมาหน้าปากซอยบ้านนาง เห็นแล้วเวทนาความคิดนางมาก  สรุปสุดท้าย ขอให้ผู้ว่าชัชชาติช่วยอนุมัติโครงการก่อสร้างสะพานลอยเขตคลองสามวาในพื้นที่จุดเสี่ยงและย่านการค้าบริเวณ ดังต่อไปนี้ให้ด้วยครับ
1.  แยกคู้บอนตัดกับถนนเลียบวงแหวน บริเวณปากซอยคู้บอน 30-32 ใกล้โรงเรียนวัดคู้บอน  บริเวณนี้ตอนเช้ารถเยอะมาก รถติดเพราะถนนเป็นคอขวด แถมนักเรียนต้องข้ามถนนไปโรงเรียนเห็นแล้วเสียวแทนเด็ก บริเวณควรจะสร้างสะพานลอยพร้อมติดตั้งสัญญาณไฟจราจร เพราะแยกตรงนี้เป็นแยกวัดใจ รถเยอะ แต่ไม่มีสัญญาณไฟจราจร ขับรถลำบาก ส่วนคนข้ามถนนก็ลำบากมาก เพราะไม่มีสะพานลอย
2.  หน้าห้าง Max Value และห้าง JAS คู้บอน บริเวณคนข้ามถนนเยอะมาก แถมเป็นจุดกลับรถ มีหมู่บ้านอยู่เป็นจำนวนมาก  รบกวนขอทั้งสะพานลอยและไฟจราจร
3.  หน้าตลาดพระพรหมคลองสอง รบกวนขอสะพานลอยคนข้าม บริเวณนี้เป็นตลาด ทั้งตลาดเช้าและตลาดเย็น ผู้คนสัญจรไปมาเป็นจำนวนมาก
4.  บริเวณสำนักงานเขตคลองสามวาและห้าง Lotus เลียบคลองสอง ขอสะพานลอย  บริเวณนี้ไม่มีสะพานลอย คนข้ามถนนลำบาก คนข้ามถนนเยอะ เพราะใกล้เขตและห้าง  เคยมีผู้สูงอายุจ้าง taxi ข้ามถนนจากหน้าเขตคลองสามวาไปฝั่งตรงข้าม เพราะข้ามถนนไม่ได้
5.  หน้าห้าง Big C หทัยราษฎร์ต่อเนื่องตลาดหทัยมิตร  บริเวณนี้เป็นสามแยกหทัยราษฎร์ ใกล้ห้าง ตลาดและทางแยก รถเยอะ ข้ามถนนไม่ได้  รบกวนขอสะพานลอยครับ

หวังว่าท่านผู้ว่าชัชชาติจะไม่ทอดทิ้งและเป็นห่วงเป็นใยความปลอดภัยของประชาชนเขตคลองสามวานะครับ